CELEX: 32009D1217(01)
Language: et
Date: 2009-12-02 00:00:00
Title: Euroopa Komisjoni presidendi otsus, 2. detsember 2009 , komisjoni määrustele, direktiividele ja neile otsustele, milles ei ole adressaati märgitud, allakirjutamise kohta (K(2009) 9848)

17.12.2009   
            
            
               ET
            
            
               Euroopa Liidu Teataja
            
            
               L 332/78
            
         
      EUROOPA KOMISJONI PRESIDENDI OTSUS,
   2. detsember 2009,
   komisjoni määrustele, direktiividele ja neile otsustele, milles ei ole adressaati märgitud, allakirjutamise kohta
   (K(2009) 9848)
   EUROOPA KOMISJONI PRESIDENT,
   võttes arvesse Euroopa Liidu lepingut,
   võttes arvesse Euroopa Liidu toimimise lepingut, eelkõige selle artikli 297 lõiget 2,
   võttes arvesse Euroopa Aatomienergiaühenduse asutamislepingut,
   ON VASTU VÕTNUD KÄESOLEVA OTSUSE:
   Artikkel 1
   Komisjoni töökorra artiklile 8 vastava suulise menetluse teel vastu võetud komisjoni määrustele, direktiividele ja neile otsustele, milles ei ole adressaati märgitud, kirjutab alla president kokkuvõttena sellel komisjoni koosolekul, millel need vastu võetakse. Kokkuvõttele kirjutab alla president või presidenti tema poolt kindlaks määratud järjekorras asendav komisjoni liige.
   Töökorra artiklile 12 vastava kirjaliku menetluse teel vastu võetud komisjoni määrused, direktiivid ja need otsused, milles ei ole adressaati märgitud, lisatakse päevakokkuvõttesse. Kooskõlas töökorra artikli 17 lõikega 1 mainitakse päevakokkuvõtet komisjoni koosolekuks koostatud kokkuvõttes, millele päevakokkuvõte lisatakse ja millele president kirjutab alla samal koosolekul. President delegeerib peasekretäri alla kirjutama neile õigusaktidele, mille avaldamise ja jõustamisega ei saa oodata komisjoni järgmise koosolekuni.
   Töökorra artiklile 13 vastava volitamise teel vastu võetud komisjoni määrustele, direktiividele ja neile otsustele, milles ei ole adressaati märgitud, kirjutavad alla delegeeritud komisjoni liikmed, kellele on antud volitused õigusakte vastu võtta.
   Töökorra artiklitele 13, 14 ja 15 vastava delegeerimise või edasidelegeerimise teel vastu võetud komisjoni määrustele, direktiividele ja neile otsustele, milles ei ole adressaati märgitud, kirjutavad alla delegeeritud ametnikud, kellele on antud volitused õigusakte vastu võtta.
   Artikkel 2
   Käesolevat otsust kohaldatakse alates 1. detsembrist 2009.
   
      Brüssel, 2. detsember 2009
      
         
            President
         
         José Manuel BARROSO